text: Posar en lloguer - El Balcó Immobiliària Cobra el lloguer puntualment. La teva inversió protegida els 365 dies de l'any T'agradaria llogar el teu habitatge familiar, però per a tu és la primera vegada i t'amoïnen els riscos. Tens una o vàries propietats a Tarragona i vols millorar la rendibilitat del teu patrimoni. Et falta temps per gestionar les teves obligacions com arrendador i no estàs gaudint de la teva inversió. Com si fos casa nostra Des de la primera visita fins a la signatura del contracte, cuidem de cada detall per tal que lloguis la teva propietat amb seguretat aconseguint la rendibilitat que vols. Això és el que faríem si poséssim casa nostra de lloguer, i es el que farem per llogar la teva. Si estàs d'acord, és clar. Màxima valoració de mercat Segons estat, característiques i ubicació de l'habitatge, calculem la millor renda possible per tal que aconsegueixis el màxim benefici amb la teva inversió. Estudi de solvencia del llogater No només estudiem la solvència del possible llogater, sinó que comprovem els seus antecedents de morositat en el Fitxer oficial de llogaters morosos: el FIM. Assegurança per impagament i de responsabilitat civil Assegurança per impagament per protegir la teva renda, o de responsabilitat civil pel llogater. T'ajudem a escollir els millors productes al millor preu per la teva tranquil·litat. No te la juguis fent servir qualsevol plantilla trobada a internet. El nostre contracte està redactat per experts en Dret Immobiliari i podràs comprovar que tot està correcte abans de signar. "Vam posar casa nostra per llogar amb ells. Van preparar un anunci espectacular, sense enganys i demostrant una professionalitat exemplar. Es va llogar a la primera visita. Tot en menys d'una setmana. Amb altres immobiliàries vam tenir més dificultats. A El Balcó Immobiliària ens ho van posar molt fàcil. Sens dubte recomanables. Gràcies per la vostra professionalitat i amabilitat." Trobem al llogater ideal sense cost per a tu Promoció en Portals Immobiliaris Estudi de solvència del llogater Comprovació antecedents morositat Ingrés de la Fiança (Incasòl) T'ajudem a... Trobar els llogaters més indicats per la teva propietat i garantir la seva solvència. Garantir que els teus nous llogaters contractin una assegurança de responsabilitat civil per tal que no t'hagis de preocupar de possibles incidents. Gaudir de la tranquil·litat de saber que cada mes rebràs la teva renda puntualment. Obtenir la rendibilitat que vols pel teu patrimoni. Despreocupar-te de les gestions i tràmits associats al lloguer. Mantenir protegida la teva inversió. Puc llogar el meu pis amb vosaltres pero fer jo mateix l'administració? Sí. Podem ajudar-te a trobar un llogater solvent, preparar el contracte i garantir un procés segur i transparent. La modalitat LLOGUER és totalment gratuïta per a tu. A quines zones de Tarragona treballeu? Arribem a més de 15 municipis de Tarragona, com Tarragona Capital, Reus, Cambrils, Montblanc, Calafell, Valls, El Vendrell, Cunit, Ametlla de Mar, Comarruga, Ampolla, Hospitalet de l'Infant, Riudoms, La Pineda, Calafat, Vilafortuny, Mont-Roig del Camp, Sant Carles de la Ràpita, Vandellòs, Miami Platja, Roda de Barà, Salou, La Canonja, El Perelló o La Mora Podré conèixer al llogater abans de signar el contracte? És clar! Nosaltres garantim la seva solvència i garantim la viabilitat del lloguer. Però tu sempre tindràs l'última paraula. Quina experiència teniu llogant propietats? Malgrat que El Balcó va néixer a principis de 2020, gestionem lloguers propis i d'inversors privats des de molt abans. Si et diem que tractarem el teu patrimoni com si fos nostre, és perquè coneixem la cara menys amable del lloguer. Per això posem tanta atenció als detalls. Per estalviar-te els mateixos problemes. Hem rebut una atenció excel·lent i un assessorament professional i constant. És d'agrair el tracte proper i trobar sempre algú disposat a solucionar qualsevol dubte en qualsevol moment. Gràcies per tot. Segur que tornem a fer servir el servei. L'equip de El Balcó Immobiliària ha fet una gran feina amb el lloguer del meu pis. Un gran anunci amb fotografies espectaculars i gran professionalitat en la seva feina. Gestions àgils i eficients. En menys de 15 dies hem signat el contracte de lloguer. Lloga el teu habitatge amb seguretat i rendibilitza la teva inversió sense sorpreses Contacta avui mateix amb un de nosaltres i descobreix perquè ens hem convertit en menys d'un any, en una de les 5 agencies immobiliàries millor valorades de Tarragona.


source: CulturaX

text: Ruta de Sant Pere de Casserres | Romànic | Les petjades de la història | Osona Turisme Les petjades de la història / Romànic / Ruta de Sant Pere de Casserres Erigit cap el 1083 i modificat el 1728 amb una nova façana. En destaca el bonic campanar i la decoració externa de l'absis. Visites: missa el diumenge a les 11.15h. Fora d'aquest horari contactar amb l'oficina de turisme de Tavèrnoles al 938123 036. Com arribar-hi: es troba al mig del municipi de Tavèrnoles. Edifici d'una nau construït cap al 1060. Al segle XVII fou construït una golfa per protegir la volta, un portal nou al costat de ponent i es tancà el de migdia. A l'exterior presenta les façanes ornamentades amb els clàssics motius llombards d'arcuacions cegues entre lesenes. Visites: contactar amb el mossèn de Tavèrnoles al 938 122 317. Com arribar-hi: des de Tavèrnoles continuar la carretera BV-5213 direcció a Sant Pere de Casserres fins que es troba un trencant a la dreta que indica l'església. Situada d'alt d'un roquissar es troba al centre de l'àmbit ocupat per un antic poblat ibèric. Coneguda des de 1035 té el santuari preromànic del segle X i la nau refeta al segle XI. Al 1962 fou restaurada per la Unió Excursionista de Vic. Visites: contactar amb la Unió Excursionista de Vic al 938 855 120 o secretaria@unioexcursionistavic.org. Com arribar-hi: des de Tavèrnoles continuar la carretera BV-5213 direcció a Sant Pere de Casserres fins que es troba un trencall a l'esquerra. S'ha de deixar el cotxe i seguir la ruta marcada a peu. Únic monestir benedictí a Osona situat sobre un meandre engorjat i molt pronunciat del Ter i mig envoltat pel pantà de Sau. Fundat pels vescomtes d'Osona - Cardona cap el 1005 i el 1080 fou unit a Cluny. El 1998 es van inaugurar les obres de restaturació. L'ordenació museogràfica permet conèixer com es vivia en un monestir en el selge XI. Visites: Del 16 de setembre al 28 de febrer d'11 a 17.30h; de l'1 de març al 14 de juny de 10 a 17.30; del 15 de juny al 15 de setembre de 10 a19h. Dilluns tancat per festa setmanal. Segona quinzena de gener tancat per vacances. Més informació: Tel.937 447 118 - 606 892 200; santperedecasserres@ccosona.net o www.santperedecasseres.cat. Com arribar-hi: continuar la carretera BV-5213 i abans del Parador de Turisme Vic-Sau hi ha una carretera a l'esquerra que porta fins al monestir.


text: Catalans a M - Mèdia.cat - Observatori Crític dels Mitjans Catalans a M 25 març 1991 Ramon Barnils, núm. 353, 25 de març de 1991 Conta la llegenda que en plena dictadura uns il·lusos com ara nosaltres van demanar permís a Madrid per a fer un diari en català. A Madrid hi havia un ministre català -com sempre, diguin el que diguin- de manera que el dictador, en ple consell de ministre davant la petició i amb la murrieria típica del xusquero va dir que ja que allà hi havia un català, que fos ell el que opinés sobre la concessió o la denegació del permís. El ministre, que no era un altre que Gual Villalbí va contestar que precisament perquè era català es considerava la persona menys indicada per opinar sobre el cas justificadament, va afegir, ja que ell n'era molt, de català, i estimava molt la seva terra. El consell de ministres va passar, doncs, amb tota lògica, al següent punt de l'ordre del dia, i el diari en català a la posterioritat -i ara faria bonic de rematar-ho comprovant si n'hi havia cap, de ministre català a Madrid, quan el primer diari en català d'aquesta època, l'Avui, va obtenir el permís de publicació. És inútil d'examinar les característiques personals dels tres ministres si més no d'origen català: que si Serra no és ni patriota espanyol i per tant n'hi hauria prou de satisfer la seva set sempiterna de poder (factor actiu de compensació, com diuen els psiquiatres i reconeixia Ringo Starr per explicar perquè tocava la bateria i no la flauta de bec) perquè ens afavorís; que si Borrell, nascut a Catalunya com Kissinger a Alemanya, se sent tan català com Kissinger alemany i per tant se l'ha d'excusar si està tan disposat a facilitar-nos les coses com Kissinger a l'Alemanya de l'Est- és a dir a l'Alemanya, a la Catalunya "impròpia"-; que si Jordi Solé Tura no per haver decidit que el catalanisme era cosa de la burgesia va deixar de traduir dotzena de llibres a la llengua d'aquesta mateixa burgesia (al català, cal precisar-ho, perquè n'hi ha que estan convençuts que la burgesia catalana de tant en tant es passa a l'espanyol i sovint envia part dels seus plançons més o menys legítims a fer carrera a Madrid), ni que les motivacions fossin de pura supervivència crematística. Tots aquests detalls personals estan molt bé i a més serveixen per escandalitzar-nos-en o per omplir-nos-en la boca. Però ni una sola d'aquestes anècdotes, esperançadora o desil·lusionadora, no pot amagar la més estricta realitat: que el cardenal Gomà, que va beneir els canons de Franco, era català, i amb accent; que López Rodó, un dels més importants ministres de Franco i dels més decisius a l'hora d'allargar uns quants anys la vida a la dictadura no solament era català sinó que era de Sant Feliu de Codines; que la dictadura de Primo de Rivera va néixer a Barcelona, acotxada per la burgesia catalana.


text: Primeres passes per començar a vendre amb el teu WordPress - WordPress Lleida Estàs aquí:Inici / Blog / Primeres passes per començar a vendre amb el teu WordPress 12/01/2018 por Albert Calzada Un cop ja superades les festes de Nadal iniciem les activitats de la comunitat WordPress Lleida d'aquest 2018 amb un tema que de ben segur aixecarà interès entre tots els membres: com convertir un gestor de continguts com WordPress en una plataforma de venta online. Actualment el 28% de botigues online del món estan basades en WordPress, més concretament amb WooCommerce. Gràcies a aquest plugin, qualsevol en unes poques hores pot crear una botiga online i llençar-se a vendre a la xarxa. En aquesta presentació i posterior col·loqui, descobrirem quins son els requisits tècnics que necessitem per a poder instal·lar WooCommerce, com instal·lar-lo, la configuració inicial i com crear la nostra pròpia botiga i gestionar-la de forma ràpida, senzilla i gratuïta. Si tens ja una botiga online o si algun cop has pensat a muntar-ne alguna, aquesta meetup de ben segur és per a tu.


text: Tesi doctoral de Narcís Pous Rodríguez sobre bioremediació d'aigües subterrànies contaminades amb nitrats amb sistemes bioelectroquímics L'alt contingut de nitrats (NO3-) en aigües subterrànies és un tema de preocupació global. A algunes zones geogràfiques com Catalunya, les concentracions de nitrat excedeixen els límits marcats per a la Organització Mundial de la Salut (OMS) per al consum humà (50 mgNO3-·L-1 o 11.29 mgN·L-1). Les tecnologies disponibles a l'actualitat (osmosi inversa, electrodiàlisi inversa i intercanvi iònic) poden reduir el contingut de nitrats per sota de límit legal per aigua potable. Tanmateix, el seu alt cost energètic i ambiental - concentren els nitrats en salmorra de difícil tractament - en limiten la utilització. Per tot això, cal cercar noves tecnologies que permetin el tractament de nitrats a un cost econòmic i ambiental assequible. La tesi "Bioremediation of nitrate-polluted groundwater using bioelectrochemical systems" de l'investigador del LEQUIA Narcís Pous i Rodríguez s'ha centrat en investigar la utilització de sistemes bioelectroquímics (BES) per al tractament d'aigües subterrànies contaminades amb nitrats. Els sistemes bioelectroquímics aprofiten la capacitat de determinats microorganismes per a realitzar processos d'oxidació/reducció a base d'alliberar/captar electrons d'un elèctrode. Narcís Pous ha investigat l'ús de bactèries per a utilitzar l'elèctrode com a donador d'electrons (biocàtode) i reduir així el nitrat a dinitrogen gas, que és un compost inert. Com a resultat, s'ha desenvolupat un procés patentat pel grup LEQUIA (WO/2014/082989) que tracta els nitrats a altes velocitats de desnitrificació (fins a 700 gN·m-3NCC·d-1) i a un cost energètic competitiu (0.68·10-2 – 1.27·10-2 kWh·gN-1tractat). Tot això, sense generar fangs ni addicionar substàncies químiques. D'altra banda, també s'han determinat les característiques electroquímiques dels microorganismes i s'han elucidat les subcomunitats microbianes responsables de la desnitrificació. En definitiva, la tesi – que ha estat dirigida pels doctors Sebastià Puig Broch, Maria Dolors Balaguer Condom i Jesús Colprim Galceran del LEQUIA de la Universitat de Girona – ha demostrat que els sistemes bioelectroquímics, operats de forma adient, tenen el potencial de convertir-se en una alternativa competitiva pel tractament d'aigües subterrànies contaminades per nitrats. La presentació tindrà lloc el proper dijous 28 de maig a les 9:30h a l'Aula Magna de la Facultat de Ciències de la Universitat de Girona.


text: Nagore Robles té el vestit més 'top' de la temporada a H&M per 15 euros La col·laboradora de 'Mediaset' ha lluït un 'look' ideal en el seu compte d'Instagram per Coral Méndez 19/02/2021 14:50h Nagore Robles té el vestit més 'top' de la temporada a H&M per 15 euros | GTRES Nagore Robles ha fet que ens enamorem d'un vestit d'H&M rebaixat. La cara coneguda de 'Mediaset' no només destaca en els platós de televisió, sinó que s'ha guanyat un lloc en el món de les xarxes socials, i sembla que ja s'ha convertit en tot un 'influencer'. Nagore Robles publica fotografies ideals on sovint la podem veure amb 'looks' que ens encanten. Una de les últimes peces que ha lluït ens ha cridat especialment l'atenció, ja que, a més de ser ideal per donar-li la benvinguda a l'època primaveral, està rebaixada a H&M. El vestit més ideal de Nagore Robles La parella de Sandra Barneda ha publicat tres fotografies en el seu compte d'Instagram, on compta amb més d'1,2 milions de seguidors, i la publicació no ha trigat a omplir-se de comentaris i 'likes'. Al peu de foto, Nagore escrivia una reflexió sobre les xarxes socials i la felicitat: «La felicitat és el millor filtre, no creus?». Així, molts dels comentaris contestaven aquesta pregunta retòrica de la cara coneguda de 'Mediaset'. Però a més de comentaris sobre la reflexió, també podem trobar diverses persones preguntant sobre el vestit que llueix Nagore. «M'ha agradat molt aquest 'look'», «M'encanta el teu vestit, estàs molt guapa» o «M'encanta aquest vestit, et queda molt bé», són alguns dels comentaris que es poden llegir a la publicació. Doncs bé, si us ha agradat tant el vestit com a aquestes persones, que sapigueu que el podeu aconseguir a un preu molt econòmic, i és que es tracta d'un vestit de color negre que destaca pel seu estampat floral en colors pastissos. El model té un folre interior i la part exterior és semitransparent, de manera que li dona un toc distintiu al 'look' final. A més, també compta amb uns volants al coll, a les mànigues i a la falda. Per tant, un vestit de somni que Nagore Robles ha combinat amb unes botes altes de Mango de fa 3 temporades, i que tu pots lluir amb les teves botes preferides o amb unes sabates. Doncs bé, segons podem llegir a la pàgina web d'H&M, aquest vestit ja s'ha esgotat en pràcticament totes les talles (des de la 32 fins a la 50). Això sí, sabem que tornarà aviat, ja que la firma sueca ha habilitat l'opció perquè t'enviïn una notificació quan estigui disponible de nou. A més, el model compta amb 2 estampats diferents i el de Nagore Robles està format per flors de colors pastel, però també es pot trobar amb un estampat de flors petites vermelles i blanques. Tots dos són ideals per als mesos de primavera, però el segon estampat té el seu preu original, 29,99 euros, mentre que el model que ha lluït Nagore Robles es pot trobar per 14,99 euros. Les bermudes més afavoridores de Zara A més del vestit d'H&M, tafanejant l'Instagram de Nagore Robles a la recerca de peces ideals, hem trobat unes bermudes de Zara que ens han encantat. Aquestes són unes bermudes de tir alt i pinces, que compten amb butxaques laterals davanteres i tenen un detall de cadenes a la cintura. El seu tancament és amb cremallera i té un botó i un ganxo metàl·lic. Aquestes bermudes són ideals per combinar amb una camisa blanca o, tal com ha lluït Nagore, amb una samarreta marinera. Aquesta peça et traurà de més d'una dificultat quan no sàpigues què vestir-te per anar a l'oficina o als plans més formals. El seu preu és de 25,95 euros i està disponible des de la talla XS fins a la XL a Zara. I tu, ets més de vestits o de bermudes?


text: Gust per la cuina: Receptes de tomàquets Receptes de tomàquets Abans de donar a conèixer les receptes explicarem que cal fer per norma general quan volem preparar tomàquets replets per a, tot seguit, donar algunes de les millors possibilitats culinàries que tenen el tomàquet com a protagonista, plats excel·lents i refrescants, sobretot si el mengem els dies d'estiu. Sempre que vulguem preparar alguna de les receptes que donem ens caldrà escollir tomàquets grossos, rodons, molsuts, madurs, dolços i vermells de color. Els rentarem, els hi tallarem la part superior i els buidarem de llavors i nervis, amb compte de no trencar-los. Després els posarem de cap per avall en una safata per tal que treguin tota l'aigua de vegetació. El següent pas serà salar-los per dins i omplir-los, amb l'ajut d'una cullera, dels ingredients que ens facin més patxoca, procurant que sobresurtin com una muntanyeta. Acabarem de muntar el plat adornant-los amb una bona quantitat de la salsa que haguem escollit. És un plat que ofereix múltiples possibilitats ja que permet presentar-lo tant d'entrant com de primer plat (en l'últim cas potser ens caldrà preparar-ne dos per comensal). Els tomàquets replets s'han de servir sempre freds per a la qual cosa serà necessari tenir-los a la nevera una estona abans de servir. El temps de preparació oscil·la entre 15 i 30 minuts. [Ingredients: pernil dolç, enciam, nous, poma i formatge blau danès, tot tallat ben petit. Adobar amb salsa tàrtara o vinagreta de mostassa.] [Ingredients: a parts iguals nap roig, pernil dolç i enciam, una mica menys de botifarra blanca, tot ben petit i adobat amb una vinagreta composta d'oli, vinagre, un pèl de mostassa i sal. Adornarem els tomàquets amb salsa maionesa.] [Ingredients: succedani de marisc, gamba bullida i pelada, enciam a parts iguals, tot tallat a trossets i adobat amb salsa maionesa o rosa.] [Ingredients: cogombre fresc exempt de llavors, pebrot vermell de llauna i olives negres dolces desossades (de les extremenyes), tot tallat ben petit i adobat amb cerfull i menta fresca trossejada, tot adobat amb salsa vinagreta. Adornarem cada tomàquet amb l'ou dur ratllat pel damunt i 2 anxoves senceres i dessalades creuant la superfície. Si no sobra de la preparació posarem enciam o escarola al voltant del plat, també amanit amb vinagreta.] [Ingredients: arròs pilaf representant la meitat del replet, pèsols bullits, anxoves dessalades, formatge emmental i olives, que un cop tallat petit amanirem d'oli, sal, suc de llimona i salsa Worcester. Adornarem la part superior amb unes quantes tàperes.] [Ingredients: patata, mongeta tendra i pastanaga bullida, refredat i tallat a trossos petits; tonyina blanca en conserva, gambes bullides o succedani de marisc, pebrot vermell –millor de llauna– i olives amb anxova que un cop deixat a una mida convenient s'adjuntarà a la verdura. Adornar amb salsa maionesa.] [Ingredients: Enciam molt tendre tallat petit, tonyina en conserva amb oli d'oliva (del sencer, no esmicolat) o bé sardines, també en conserva, ou dur, olives sevillanes o negres extremenyes desossades. Ho barrejarem tot i un cop replets els tomàquets els adornarem amb salsa maionesa o tàrtara.] Aquests tomàquets farcits, son plens de bones menges, és una llàstima que la temporada del bon tomàquet sigui tan concreta. No saps com els trobem a faltar quan fa fred. Molts petons, guapa.


text: La (in)cultura de l'aigua | Eduard Ribera La (in)cultura de l'aigua – Eduard Ribera La (in)cultura de l'aigua 17 Mai, 2005 Eduard Ribera Deixa un comentari Aquests darrers dies he tingut ocasió de viatjar a Alcoi, amb motiu de la Mostra de Teatre Valencià. De tot el que hi he vist em quedo amb un espectacle titulat H2O, de la companyia La Dependent. Bo de veritat: us el recomano. Una reflexió agra en clau de comèdia sobre el tema de l'aigua, que posa al descobert quins són els interessos que mouen la política que du a terme el ppartit que governa aquella comunitat. Un assumpte espinós per tot el que hi ha al darrere: especulació del sòl, proliferació d'urbanitzacions, interessos foscos, turisme incontrolat... Després de l'espectacle entens el perquè del PHN, la tossuderia i la mala llet del PP; entens moltes coses... Sobretot entens que, si tot segueix com ara, l'aigua serà en el futur immediat una font inesgotable de conflictes. Riu-te'n del petroli...


text: BIBLIOTECA MUNICIPAL DE COLLBATÓ: Avui us recomano: El viejo y el mar d'Ernest Hemingway Avui us recomano: El viejo y el mar d'Ernest Hemingway Aquest novel·la fou escrita per Ernest Hemingway l'any 1952, i fou la seva última obra en vida. A Hemingway l'any 1954 se li otorga el Premi Nobel de Literatura. Fou corresponsal de guerra, i després de la Segona Guerra Mundial s'instal·là a Cuba. Però quan en l'any 1960 Fidel Castro li va pendre la seva casa La Vigía, va canviar la seva residència a Idaho. A partir d'aleshores va patir molts processos depressius, fins arribar a ser hospitaltizat dos cops. Finalment un any més tard es va suïcidar tirant-se un tret. No obstant, aquesta vida, la novel·la El viejo y el mar està centrada en la vida d'un vell pescador cubà i la seva lluita amb un peix espasa. És una batalla contra les adversitats de la moral, ens revela l'ambigüitat entre "derrota" i "victòria". Encara que aquesta novel·la ha rebut moltes crítiques com la que trobem en la següent web: http://www.lapaginadefinitiva.com/literatura/hemingway.htm Aquesta obra ha estat considerada com una de les novel·les de ficció més destacadas del segle XX. Finalment dir que aquesta novel·la ha estat duta al cinema en nombrosos cops, però la més popular és la que realitzar l'any 1958 Spencer Tracy.


text: Sostres tracta Montilla de malalt amb síndrome de down - Notícies Política - Notícies Política - e-notícies Política · 16 de Març de 2010. 18:09h. El columnista d'El Mundo també critica la directora de TV3 Sostres, a Canal català El columnista d'El Mundo Salvador Sostres, publica una entrada al seu bloc sobre l'entrevista del president de la Generalitat, José Montilla, a TV3 en la que afirma textualment el següent: "Fa molts anys que la Mònica és tova amb Montilla. Amb el temps he desenvolupat una teoria que té molt més a veure amb motivacions extraordinàriament sensibles. No voldria ser malinterpretat, però és que no se m'acut res més. La senyora Terribas és especialment sensible, per motius privats, a la malaltia del síndrome de down, i això deu fer que gairebé sense adonar-se'n desenvolupi un extra d'empatia amb les persones que es puguin trobar en aquesta situació o en una situació similar. Vet aquí l'única explicació raonable d'aquesta històrica suavitat amb Montilla. Són assumptes privats". Sostres té publicat, entre altres, el llibre 'Sóc convergent i què'. Nadal "discrepa" de l'"amic" Ramoneda CiU i PPC bloquegen els canvis a la Sindicatura de Comptes #28 Andreu Bastida, Granollers, 18/03/2010 - 18:50 El Xarcuter de Sarrià està força acabadet, el pobre. #27 Dani, Barcelona, 18/03/2010 - 17:55 Estic fart d'aquest personatge (no és més que un actor) que canvia la jaqueta quan convé i que no té límits a l'hora d'insultar. I més fart estic dels mitjans que li donen cobertura, com fa sovint aquest portal. Boicot als demagogs com Sostres #26 No, Girona, 18/03/2010 - 14:29 No s'hi val tot. Sobretot els que podeu escriure cada dia. Jo no he votat mai pel Montilla, però comentaris com el teu el fan més popular i atu et deixen com un drap brut. Els mitjans haurien de ser valents i exclore gent com tu. #25 Beto, Barcelona, 17/03/2010 - 17:51 SOOOOOOOOOOOOSostres.Tot te un límit , inclús per a tu.Reconeixo que molts cops te considerat valent i preclar, però aquest cop t'has passat tot i que estic segur que ho has fet sense maldat . Jo de tu demanaria disculpes a na Mònica i a tots nosaltres. #24 Castells, Bcn, 17/03/2010 - 15:33 Apart de maleducat i falta de respecte als sindromes de Down, i al president Montilla; el que ho sembla es ell. I soc antimontilla, antipsc, anticrosta, etc. Pero la manca de respecte envers persones deficients, denota una pocasoltada i malaeducacio


text: Els salaris han de pujar i recuperar el poder adquisitiu perdut per acabar amb la precarietat laboral instal·lada al mercat de treball – UGT Catalunya By LorenaMartos Economia 11 octubre 2019 Segons les dades publicades avui a l'INE, els preus del mes de setembre van augmentar una 0,3% a Catalunya i un 0,1% a Espanya respecte el setembre de 2018. En quant a la variació mensual dels preus, aquests s'han mantingut a Espanya i han baixat un 0,2% a Catalunya. En un any, els preus han augmentat 0,5% a Barcelona, un 0,1% a Girona i Lleida I han baixat 4 dècimes a Tarragona. Respecte la variació mensual, a Barcelona I Tarragona han disminuït 3 dècimes respecte l'agost, dos dècimes a Lleida I una dècima a Girona. Espanya 0,0 0,1 Catalunya -0,2 0,3 Barcelona -0,3 0,5 Girona -0,1 0,1 Tarragona -0,3 -0,4 És necessari que la recuperació dels salaris permeti augmentar el consum davant la desacceleració que ja es percep a la nostra economia. Per això és necessari recuperar el poder adquisitiu perdut. S'ha de combatre la desigualtat i la precarietat laboral, ja que aquestes afavoreixen la desacceleració econòmica i la por davant una possible recessió. Aprofitant que hi ha moderació en l'augment dels preus, les persones assalariades –especialment els salaris més baixos que són alhora els més freqüents- han de recuperar urgentment poder adquisitiu per reforçar el creixement econòmic i equilibrar el seu repartiment. Han de créixer per sobre de la inflació i guanyar participació sobre el repartiment de la renda. A més, és fonamental recuperar la inclusió en els convenis de la clàusula de garantia per al cas que la inflació a finals d'any sigui superior a la prevista. Un repartiment més just de la riquesa del creixement econòmic. Les previsions oficials de creixement de l'economia espanyola per aquest 2019 es situen per sobre del 2%, molt per sobre del creixement del conjunt de la zona euro. Aquest serà ja el sisè any consecutiu de creixement econòmic que, com hem vist, ha tingut un repartiment molt desigual entre beneficis i salaris. La derogació immediata de les reformes laborals. Per fer possible l'anterior, és imprescindible la derogació immediata de les reformes laborals del 2010 i 2012. IPCIPC setembre 2019poder adquisitiuprecarietat laboralpreussalaris Infografia sobre l'Acord Estatal de Negociació Col·lectiva (AENC) Infografia que explica els principals elements de l'AENC del 2015-2016. El Acord es pot consultar aquí: [wpfilebase tag=file id=614... La variació de preus per a les rendes baixes es manté positiva, 4 dècimes per sobre de l'IPC "oficial" La UGT de Catalunya reclama una recuperació dels salaris que permeti augmentar el poder adquisitiu dels treballadors i reactivar l'economia... UGT Confederal España y Estados Unidos son los dos países de economías desarrolladas en los que más ha crecido la... Per reactivar el consum i la demanda interna necessitem situar el SMI en mil euros i incrementar els salaris en... L'IPC negatiu del mes de setembre és un toc d'alerta per aquells qui parlen de recuperació econòmica L'IPC del mes de setembre ha caigut 4 dècimes a Catalunya i 3 a l'Estat espanyol respecte al mes anterior....


text: A 4 EL KM: Fisonomia de La Mitja per M.Pucurull: km 1 al 2 Fisonomia de La Mitja per M.Pucurull: km 1 al 2 Passat el Casino, a la dreta, paral•lel amb el de Girona per on pugem, hi ha un carrer, el de Tetuan, on anys enrere existia un camp d'handbol, una antiga pista descoberta que es va inaugurar el 1955, on hi jugava el BM Granollers. Avui, en aquesta mateixa ciutat, nosaltres estem practicant-ne una altra activitat. Però esportistes com som, no podrem deixar d'evocar, tot passant tan a prop del lloc, que en aquesta pista s'hi van jugar partits memorables de balonmano a 7, l'esport per excel•lència de la ciutat. (Balonmano era com es deia llavors pels imperatius que ja sabem i no cal recordar. El club es va fundar el 1944 per uns xicots del Frente de Juventudes, i es va dir, com així es diu, Club Balonmano Granollers). També, en aquest camp de futbol del carrer Girona, a manca d'un lloc millor, va ser un terreny on es va practicar atletisme en els inicis d'aquest esport a Granollers. Uns associats de l'Agrupació Excursionista havien creat una secció específica d'atletisme l'any 1932, i el feien en un espai conegut com la Verneda d'en Fortuny, un indret de més amunt, entre Canovelles i Llerona, al terme de Les Franqueses (per on passarem dintre de poc). No es podien fer proves adequadament perquè la pista era molt petita, i els directius de l'Esport Club de Granollers els van cedir les seves instal•lacions, un espai dins d'un hort que hi havia en un lateral del camp de futbol, "l'Hort d'en Tòfol" en deien (en Tòfol era l'encarregat del manteniment de les instal•lacions). I entre "l'Hort" i el terreny del camp de futbol -quan l'equip no jugava, és clar- els atletes pioners granollerins van fer que l'atletisme comencés a conèixer-se a la ciutat. Va néixer així el que una mica més tard seria el Club Atlètic Granollers. Equip de bàsquet format per atletes que també practicaven atletisme al mateix camp de futbol. Any 1932


text: Sam Ballester, guitarra flamenca a l'Estartit – Cultura Virtual 25 agost / 21:00 Forma part del Col·lectiu Colombine, amb dues obres estrenades: "El tresor de Colombine", adaptació d'un conte per a escoles de primària, i "Somnis de Carmen de Burgos", obra de teatre flamenc dirigida pel "bailaor" i coreògraf Candi Román.


text: El Nàstic descarta a Fran Vélez Fran Vélez: «Sempre que viatjo a la meva terra torno amb bons resultats» Vélez durant un entrenament amb l'Almería El defensor tarragoní no vindrà perquè l'Aris Salónica s'ha tancat en banda i no el volia deixar marxar a cost zero o a un preu baix Actualitzada 09/01/2019 a les 19:50 El Gimnàstic de Tarragona ha descartat definitivament la contractació de Fran Vélez, defensa polivalent de 27 anys que milita a l'Aris Salónica i que, en el cas d'haver arribat a Tarragona, hauria tornat al club que el va formar. Vélez era una opció que agradava molt als tècnics, però el seu actual club ha posat traves a la sortida d'un futbolista al qual no volien deixar marxar gratuïtament ni a un preu molt reduït, com era la intenció del Nàstic. El central, que també pot actuar com a lateral, és un jugador fixe a l'Aris, imprescindible per al seu entrenador. El desig del futbolista era el de tornar a casa per tornar al club que el va veure néixer i, a més, estar al costat de la seva família. No podrà ser, almenys de moment. El Nàstic, necessitat de fitxatges, no té la intenció d'endeutar-se per a retocar la plantilla durant aquest mercat d'hivern. Amb aquesta premissa, el club ha preferit fer un pas al costat i no escometre la contractació d'un futbolista que tenia encantat a l'entrenador, Enrique Martín, i a la resta de tècnics de l'entitat grana. A Fran Vélez encara li resta una temporada i mitja més de contracte. El desig del jugador és de tornar a Tarragona tard o d'hora i, pel seu cap, ara mateix passa la possibilitat d'intentar fitxar pel Nàstic a l'estiu, quan el seu equip tingui temps per a reaccionar i buscar-li un substitut de garanties. En una situació similar està Tano Bonnín, futbolista del Lleida Esportiu que continua interessant, però que tampoc arribarà a Tarragona si el Lleida no accepta deixar-lo marxar gratuïtament. A hores d'ara, el Nàstic segueix esperant que Tano i el seu representant convencin a l'entitat de la Terra Ferma, però tot indica que tampoc serà una operació senzilla. Sense nervis ni presses El Nàstic, en cap cas, s'ha posat nerviós i sense Fran Vélez i pendent de què Tano resolgui la situació, està cercant en el mercat altres futbolistes d'un perfil similar. Enrique Martín vol gladiadors, futbolistes que mosseguin des del minut zero i que aportin una solidesa que, poc a poc, està aconseguint l'equip. Encara queden molts dies de mercat i, per tant, de solucions n'hi ha. Diversos representants estan oferint als seus jugadors i la direcció esportiva grana, encapçalada per Arnal Llibert, està treballant a marxes forçades per a oferir a Enrique Martín una plantilla per a poder competir i lluitar fins al final per la salvació.


text: La Magic Line d'aquest any s'adaptarà a totes les mesures sanitàries. Per això, aquest any les inscripcions seran per grups bombolla de 2 a 10 persones, si la normativa del territori ho permet. Sinó, de 2 a 6 persones. Sigueu família, escola, amics o empresa, feu la Magic Line amb el vostre Bubble Team (grup bombolla)! Si sou una escola, familia, grup d'amics de més de sis o deu persones o una empresa, podeu crear diversos Bubble Teams i fer que un d'ells sigui el Magic Team: aquest serà l'equip que té la capacitat d'aglutinar a d'altres Bubble Teams. D'aquesta manera, cada Bubble Team tindrà el seu marcador propi, però si també està associat a un Magic Team, hi haurà també un marcador comú de tots els Bubble Teams hi estiguin associats. Aquest any, per adaptar la Magic Line a les mesures de seguretat sanitàries, tu tries per on camines! El recorregut serà lliure: podeu caminar la Magic Line des de qualsevol racó del món! Abans ens haureu de notificar per on camineu, marcar-ho a la App de la Magic Line i junts i juntes dibuixarem un mapa de la solidaritat que creuarà oceans. El dia de la caminada, camineu per on camineu, trobareu sorpreses. Seguint l'App us donarem informació, podreu veure el mapa de la solidaritat i us animarem amb diferents missatges, vídeos o continguts durant tota la jornada. Gaudiràs d'una festa final online on hi trobareu l'essència de la Magic Line i sumarem quilòmetres de solidaritat.


text: Business Networking Event, sectorial del Vi i el Cava | JCI Vilafranca del Penedès by JCI Vilafranca | 11 03 11UTC 2011 | BNE, Notícies, Programes Dimecres 6 d'Abril del 2011, de 16 a 18,30h És un acte entre empreses, autònoms o qualsevol persona que tingui iniciatives, serveis o productes o oferir on amb molt poc temps es contacta amb un nombre substancial d'empreses. L'objectiu del BNE és crear sinèrgies i oportunitats de negoci entre tots els participants. Aprofiteu aquesta excel·lent oportunitat d'assistir a aquest event especialment dedicat al Sector del Vi i el Cava, una oportunitat immillorable per a poder crear sinèrgies i noves expectatives amb nous projectes. Pot ser molt interessant i enriquidor per a cellers/elaboradors i qualsevol tipus d'empresa auxiliar que vulgui explorar noves vies de col·laboració, fins i tot en la cerca de nous productes i/o serveis. Previ al BNE, es durà a terme una xerrada a càrrec del Sr. Eric Enguita, soci de Artcava i gerent de Innovi Clúster Vitivinicola Català, amb un postgrau de marketing, que ens oferirà la seva visió de l'actualitat del sector del vi i cava. – Oportunitats de negoci entre empreses del mateix sector. – Aprendre a vendre millor la teva empresa. Agrupant les empreses de dues en dues per tal que estableixin una entrevista cara a cara, d'una forma àgil i clara, en un temps molt reduït. Una vegada transcorregut el temps assignat, es donarà un minut per avaluar la trobada. Acabada l'entrevista es farà una rotació entre els participants i així contínuament fins a assolir el màxim d'intercanvis possibles en la jornada. Per assistir-hi demaneu les inscripcions al correu electrònic [email protected] abans de divendres dia 28 de Març. El BNE tindrà lloc el proper 6 d'Abril a Sant Sadurní d'Anoia, en les instal·lacions de l'escola de Viticultura i Enologia Mercè Rossell i Domènech de Espiells, de 16 a 18h.


text: Humans imperfectes | Teatralnet Barcelona, Thursday 21 January de 2021 Inici En positiu Humans imperfectes Humans imperfectes L'escenari del Romea es converteix en un decadent apartament del barri de Chinatown de Nova York. Una de les filles de la família Blake s'hi ha instal·lat a viure amb la seva parella i, per celebrar aquest nou inici, tota la família hi va per celebrar el dia d'Acció de Gràcies. Allò que per uns havia de ser un dia il·lusionador, un dia per començar una nova vida, nous projectes...s'acaba convertint en una baixada sense frens cap al desastre. Les il·lusions van agafant forma de decepcions, les aparences es desdibuixen per donar pas a la crua realitat i els secrets que semblen ben guardats al pis de dalt, acaben escolant-se per l'escala de cargol fins el pis de baix. La combinació d'una escenografia ben aconseguida i d'unes bones interpretacions aconsegueixen transmetre una sensació gens desconeguda pels espectadors: voler aguantar el tipus fins el final. Uns personatges submergits en la decadència, que destil·len tocs d'humor com a única font de subsistència en un món que els escup.


text: Detenen una dona a Alacant per maltractar i no atendre a la seua àvia La investigació dels agents va revelar que la seua neta la tenia en unes condicions totalment insalubres, aïllada i desatesa dimarts, 25 de maig 2021 - 16:46h Agents de la Policia Nacional d'Alacant han detingut una dona de 30 anys per un delicte de violència domèstica. La detinguda va ser localitzada al tindre una recerca d'un jutjat. A l'arribar al seu domicili els agents del Grup Operatiu de Resposta de la Comissaria Nord van trobar en condicions insalubres a una dona gran totalment desatesa. A l'observar el seu estat, immediatament van sol·licitar l'assistència mèdica perquè l'atengueren. Donat el seu delicat estat físic i mental va ser ingressada d'urgències a l'hospital. En l'exploració dels metges van comunicar als agents que l'anciana tenia el maluc trencat, que no era una lesió recent però no podien precisar la data en què es va produir, també tenia talls a la cara i moradures als ulls de diferents dates. La investigació policial de la Unitat d'Atenció a la Família i Dona va revelar que l'anciana, de 88 anys, patia de manera habitual blaus visibles, i quan persones pròximes li preguntaven a la seua neta per ells, sempre contestava que havia caigut. També van comprovar que durant els últims anys la dona va presenciar temptatives de suïcidi i episodis repetitius de maltractaments entre la seua neta i la seua parella, la qual incomplia les ordres judicials d'allunyament dictades contra ella convivint al domicili de la seua parella i l'anciana dona amb el risc que això suposava. A més, la neta impedia que ningú visités a la seua àvia, ja que quan ho feien li cridaven l'atenció per no canviar-li de bolquers quan estaven bruts, a més de les pèssimes condicions en què es trobava l'habitatge, les ferides visibles que presentava, així com úlceres al maluc i al costat, o el deteriorament cognitiu que avançava acceleradament. L'habitatge es trobava en un estat insalubre amb forta pudor a orins, amb burilles i menjar per terra. Tots els seus cercles pròxims tenien por de les possibles represàlies que pogués cometre la detinguda si la denunciaven, però van admetre que era comú escoltar crits i plors provinents del domicili i que les condicions higièniques eren lamentables donat la pudor que desprenia l'habitatge. També eren coneixedors que la detinguda es gastava tots els diners de la seua àvia al seu gust. La presumpta maltractadora va ser detinguda i condemnada anteriorment per maltractar els seus dos fills a curta edat. Per estos fets va estar més d'un any, condemnada a la presó. Actualment, els menors es troben tutelats per la Generalitat Valenciana. Gràcies a la tasca de la investigació dels agents, a dia de hui, l'anciana es troba ingressada a l'hospital en situació estable i amb les atencions que es mereix recuperant-se de les lesions sofertes a causa de la falta d'atenció necessària durant un llarg període de temps. La detinguda, de nacionalitat espanyola, ha estat posada a disposició del jutjat d'instrucció de guàrdia de la mateixa localitat.


text: Benvinguts al nostre grup | GPAINNOVA GPAINNOVA és una plataforma tecnològica que transforma les idees en solucions rendibles, eficients i sostenibles, responent als reptes actuals de la indústria amb tecnologies multidisciplinàries. GPAINNOVA, entre les 4 empreses europees de més ràpid creixement en el sector de béns industrials, segons el Financial Times 1000 Europe's Fastest Growing Companies 2022. Watch the full video Llegir-ne més Llegir-ne més GPAINNOVA va ser fundada el 2013 per donar solucions a diversos reptes estratègics en l'àmbit del disseny de productes i el desenvolupament d'aplicacions industrials. Veure el vídeo complet L'àmplia experiència en enginyeria i R+D del nostre equip, combinada amb una alta capacitat d'industrialització, ens permet dissenyar, implementar i comercialitzar amb èxit productes industrials, dispositius mèdics, robòtica naval i solucions d'alta potència. Llegir-ne més Reinventem la manera com els equips de fabricació poden produir acabaments de superfícies metàl·liques d'alta qualitat Facilitem l'anàlisis, la preservació, i la restauració del medi marí Llegir-ne més Ajudem a salvar vides en pacients que requereixen ventilació mecànica, a causa de la COVID-19 o altres malalties respiratòries Llegir-ne més Introduïm tecnologies d'electrònica de potència disruptives i innovadores per incrementar l'eficiència en els processos industrials Llegir-ne més


text: És hora de reconciliar-nos | ARA Multimèdia És hora de reconciliar-nos Les entitats memorialistes, les que treballem per la recuperació de la memòria històrica i democràtica; els que intentem que hi haja un reconeixement... Les entitats memorialistes, les que treballem per la recuperació de la memòria històrica i democràtica; els que intentem que hi haja un reconeixement i reparació dels errors històrics de la República i del franquisme; els que volem que hi haja una sincera, vertadera i autèntica reconciliació definitiva entre aquelles «dues espanyes», encara trobem entrebancs. Som persones que anem alerta per no ferir la sensibilitat de ningú; estem donant les gràcies a tothora per l'espai públic que ens deixen ocupar amb la finalitat d'expressar les nostres opinions i objectius. Especialment, estem esforçant-nos intentant reinterpretar la historia dels anys 30 i les següents dècades del segle passat. He de dir, i em sap greu fer-ho, que estem trobant en alguns sectors de la societat -més amples del que en principi creiem- algunes dificultats, incomprensions i manca d'acceptació. Ens adonarem quan el Fòrum per la Memòria a Cocentaina va presentar un projecte als pressupostos participatius per afegir al mobiliari urbà de Cocentaina un detall que servira d'homenatge i desgreuge públic a les víctimes de la Guerra Civil i de la dictadura franquista. Trobarem certa oposició, quan no rebuig, en algunes persones o grups de l'entramat social local, per la qual cosa les persones que estem treballant en la proposta o estan d'acord en ella, ens va causar decepció. I no és l'Administració local o el Govern Valencià, que estan ajudant-nos el que poden. On trobem més dificultats és en persones que rebutjaren obertament el projecte. Mai no es queixarem de la lliure opció que cadascú pren en qualsevol acte de la seva vida. Però, ens dol molt i sempre ho rebutjarem que s'utilitze excuses de "mal pagador" o falsedats. Perquè és fals quan diu algú que no pot donar suport al projecte perquè no veu gens clar ara mateix exposar una llista de noms al públic quan no fa massa temps retiraren un altra llista de la façana de l'Església. Si, és referien a aquella llista que va estar exposada prop mes de 70 anys i fou retirada, supose, per la llei de memòria històrica que pretén deixar sense efecte l'exaltació a les víctimes d'un sol bàndol. De ben segur que no s'havien llegit la nostra proposta que no inclou cap llista de noms i solament ha d'anar inscrits uns versos a favor de la pau, la convivència, i en contra de qualsevol violència i agressió als drets humans. Pense que poden estar d'acord o no, però crec que no deuen d'utilitzar-se falsedats. Pels que no ho van llegir i els ha quedat una versió errònia he de reafirmar que es tracta de plantar una modesta escultura per mostrar públicament el reconeixement i dignitat de tots aquells i aquelles que foren víctimes de la Guerra Civil i la dictadura franquista. Relacionar «aquelles llistes» víctimes solament d'un bàndol, en el projecte del Fòrum de Cocentaina, ho considere malintencionat, provocador i menyspreable. Poden dir que la proposta no els agrada i que no donaran cap tipus de suport, ho entendrem i acceptarem, però no creem ètic fer afirmacions que distorsionen el tema. L'homenatge i reparació estarà dedicat, repetixc una volta més, a totes i tots els que patiren agressió durant la Guerra Civil i la dictadura franquista. És el que s'havia d'haver fet en bona lògica des de l'any 1978. Tergiversar la intenció d'aquest projecte porta una càrrega inoportuna -segons el meu parer- no adequada als nous temps de pau i concòrdia que requereixen més que mai unitat. Durant els 43 anys que portem d'haver reinstaurat la democràcia, els republicans que foren desposseïts del règim que optaren, han estat callats i no han fet més que acceptar una transició que no ens ha dut altra cosa que una democràcia amb moltes i incoherents seqüeles franquistes. No reconéixer encara aquesta realitat desprès de tant de temps pot entendre's com una actitud d'odi a la República i republicans que hi havem. A més, demostra que encara queden persones i racons en la societat que no accepten que la rebel·lió militar del 36 fou un error. Això pot interpretar-se que encara hi han persones que es neguen a una sana convivència i sincera reconciliació. Ho he dit repetides voltes i caldrà dir-ho totes les que facen falta. Per molts defectes que tinga un règim democràtic mai no ha de canviar-se militarment a canonades. Mireu la diferència de tractament que hi hagué durant els anys 20 als militars, Fermin i Galan, que es rebel·laren contra la dictadura de Miguel Primo de Rivera: mentre uns foren afusellats o empresonats -malgrat haver-se rebel·lat contra una dictadura-, els militars republicans que es sublevaren contra un règim democràtic legalment constituït, foren enaltits a la màxima glòria. A més a més, ho feren amb una dictadura de mà dura durant quatre dècades. Els errors que pogué fer la República han estat sobradament pagats pels castics que imposaren i les agressions que hi hagueren als drets humans durant dècades. A més, mai podem negar ni oblidar que la radicalitat revolucionària que va optar algun sector de la societat en aquell moment fou conseqüència d'una rebel·lió feixista que mai no havia d'haver-se produït. Malgrat tot, les entitats memorialistes desitgem arribar a una sincera reconciliació sense haver de demanar tantes voltes perdó, perquè estem convençuts d'estar lliures de qualsevol culpa. La mateixa manca de culpa de l'Administració actual, que solament ha d'admetre-la i fer-se càrrec de les corresponents reparacions. Acabe reafirmant una volta més, que no podem renunciar a recuperar la memòria, a escodrinyar tots els racons d'aquella etapa fosca, i a exigir siga reconeguda la dignitat que furtaren als republicans.


text: Hotel Neelkamal Panchkula Índia - Ofertes d'hotels amb els MILLORS DESCOMPTES EN LÍNIA Veure tots els 44 allotjaments a Panchkula. Sec- 3, Devi Nagar, Near Golf Club, Zirakpur Panchkula Shimla Highway, Panchkula Urban Estate, Panchkula, Índia, 134109 - Molt bona ubicació - Veure al mapa Més informació sobre Hotel Neelkamal Per als viatgers què vulguin captar les imatges i els sons de Panchkula, Hotel Neelkamal és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Panchkula. L'hotel ofereix accés a una gran gama de serveis, inclosos recepció 24 hores, servei d'habitacions, lloguer de cotxes, restaurant, visites turístiques. Gaudiu de les comoditats d'alta gama com ara aire condicionat, telèfon, ventilador, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. Jardí de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Hotel Neelkamal.


text: Cinema i Televisió - Udol de llop Dins d'aquest apartat, en aquests moments podeu fer un cop d'ull al trailer del documental d'investigació que intenta treure a la llum pública una part de la Cultura Catalana com son el Flamenc Tradicional Català i la Rumba Històrica Catalana. Documental d'investigació i recerca sobre les arrels del Flamenc Tradicional Català i la Rumba Històrica Catalana; i la seva relació amb artistes com Dalí, Picasso, Lorca i el Pintor Lleidatà García-Lamolla. Al mateix temps a través de les entrevistes i les peces interpretades pels artistes gitanos catalans donem a conèixer aquesta part, gairebé desconeguda de la nostra Cultura. Roms Catalans. Música d'arrel Gitana. Aquest estiu hi haurà una reposició d'aquesta Sèrie-Documental..esteu atents a les vostres pantalles a partir del més de juliol d'enguany...


text: dilluns, 2 de maig de 2011 a les 11:09 Ja em va agradar l'article en el teu blog i ara a la portada d'Espaifotografic.cat pren una nova dimensió. Espero els següents. Bona feina! dilluns, 2 de maig de 2011 a les 17:11 Eduard, no era la meua intenció contradir, sinó matisar. Crec que una gran part dels errors de denominació que hi ha en els manuals de fotografia o d'altres publicacions a l'ús ve la mala traducció dels termes anglesos. La manca de criteri i la repetició dels errors els hi dóna carta de naturalesa i tothom ho diu sense pensar-hi ni gens ni mica en l'aberració conceptual que això suposa. Només encoratjar-te a que continues fent més entrades com aquesta. dilluns, 2 de maig de 2011 a les 17:16 Ei Francesc, jo no volia pas dir que em contradeies, sinó que vaig utilitzar l'expressió "no contradir" per dir que estàvem dient el mateix. Efectivament ho vaig veure com un matís i com una manera alternativa per tal d'enriquir l'explicació.


text: Compromís considera que l'augment de l'atur continuarà si no s'abandonen les retallades – Compromís Publicat el 2 de Març de 2012 en Economia i Ocupació La diputada i portaveu d'economia de Compromís, Mireia Mollà, ha manifestat la preocupació del seu grup per les "catastròfiques" xifres d'atur que hui s'han conegut; un augment del 2,6% en febrer fins situar-se en 566.131 els aturats en el País Valencià. Per a Mollà "l'augment de l'atur està evidenciant el fracàs de la política econòmica del Partit Popular que està centrada únicament en aplicar retallades per a reduir el dèficit. Això lluny de solucionar el greu problema d'atur està empitjorant-lo." "El PP ha de deixar de negar l'evidència del fracàs de les mesures neoliberals que agreujaran la nostra situació econòmica, com la reforma laboral que ha portat endavant el govern de Mariano Rajoy que no farà una altra cosa que augmentar l'atur". Segons Mollà "calen polítiques d'estímul de l'economia per a superar esta crisi i mentre tant el govern de la Generalitat com el govern central no ho assumisquen i canvien dràsticament el sentit de les seues mesures, lamentablement, la nostra situació econòmica no millorarà i no es crearà ocupació".


text: Paciència i ordre, elements bàsics | Revista Pintar la casa : Paciència i ordre, elements bàsics /imgs/20010901/economia.01.jpg Una vegada decidits a canviar el color de les parets, fonamentalment tenim dues opcions: contractar un professional o intentar-ho fer nosaltres mateixos. Si es requereixen els serveis d'un pintor tindrem gairebé garantida una feina ben feta, però ens suposarà una despesa d'unes 170.000 pessetes per a una casa-tipus de 90 metres quadrats, sempre que no es requereixin reparacions a la paret i s'opti per pintures estàndards. Si ens decidim a pintar nosaltres mateixos, calculem unes despeses d'equip de 15.000 pessetes, i per cada 20 metres quadrats pensem en 3 litres de pintura (a unes 1.000 pessetes el litre) per a cada una de les dues capes. És a dir, gastarem (a més de temps, naturalment) unes 42.000 pessetes, amb la qual cosa l'estalvi se situarà al voltant de les 125.000 pessetes. Perquè tot sigui més fàcil i pràctic, convé aprovisionar-se dels estris següents: escales; una cinta d'emmascarar (400 pessetes el rotllo); draps (per cobrir accessoris fixos que no es poden pintar); espàtules (500 pessetes); paper de vidre (100 pessetes); removedors (500 pessetes), necessaris per eliminar la pintura anterior; pinzells de tres mides diferents, com a mínim, ja siguin de cerres sintètiques o de cerres naturals (més costosos, duren més), que costen des de 200 fins a 1.300 pessetes cada un; rodets (700 pessetes) per cobrir grans superfícies, parets i sostres; i, finalment, els recipients. Si treballem amb rodet necessitarem una safata (400 pessetes), si són pinzells i realitzem barreges, necessitarem recipients secundaris. Si ofereixen la possibilitat de tancar-se hermèticament, millor: ens permetran de guardar la pintura per continuar treballant més tard amb la mateixa barreja. Si no s'és un expert, convé deixar-se aconsellar abans d'escollir el tipus de pintura, que s'haurà d'adequar a la superfície i l'acabat que es pretenen. El color depèn de gustos, però procedeixi d'una cartilla comercial, o adquirint els tons necessaris que s'hagin de barrejar, les possibilitats són molt nombroses i s'han de pensar bé. Els colors de les cartilles comercials s'exposen en petites mostres, que portades a la realitat tendeixen a semblar més fortes i agressives, per la qual cosa si es vol un groc vainilla, més val que el seu aspecte al pot sigui d'un groc més clar. A més, la tonalitat de cada color canvia d'acord amb la llum natural o artificial. Per calcular les quantitats necessàries, s'ha de mesurar l'ample i alt de les superfícies que cal pintar, sense excloure'n les obertures. Convé demanar al proveïdor quants metres cobreix cada litre de la pintura seleccionada i quantes capes s'han d'aplicar per obtenir un resultat òptim. Làtex i pintures per a cel rasos: Són d'assecat ràpid, l'olor en el moment de pintar és acceptable i és d'aplicació molt fàcil. L'acabament és mat. Es recomana per a tot tipus de superfícies, excepte metalls, rajoles i ceràmiques. Rendeix uns 12 metres quadrats per cada litre. El seu preu: des de 1.100 fins a 1.500 pessetes el litre. Satinol: L'assecat és més lent que el del tipus anterior de pintura, l'olor en el moment de pintar és molt forta i l'aplicació resulta complicada, ja que es poden produir taques si no s'aplica de forma semblant, i quedar-nos el lleig efecte del regalimat. No es pot apedaçar un sector mal pintat: s'ha que repintar tota la paret. L'acabament és brillant. Es recomana únicament per a superfícies amb excel·lent acabat de guixeria. Rendeix 12 metres quadrats per cada litre i costa de 700 a 1.900 pessetes el litre. Esmalt sintètic: L'assecat és ràpid, l'olor en el moment de pintar és acceptable i l'aplicació senzilla. L'acabament és brillant. Es recomana per a superfícies metàl·liques i de fusta (marcs i finestres, per la seva alta resistència a la intempèrie). Rendeix uns 14 metres quadrats per cada litre i es troba des de les 2.400 fins a les 3.300 pessetes per litre. Pintura plàstica: L'assecat és ràpid, l'olor moderada i el seu avantatge principal és que una vegada aplicada és rentable. S'aconsella per pintar sostres i parets pel seu bon poder de cobertura i la fàcil aplicació. Rendeix entorn de 20 metres quadrats per cada litre i es pot aconseguir a un preu que va de les 800 a les 1.100 pessetes el litre. En algunes marques, la mida ve expressada en quilos. Abans de començar amb les tasques de pintura, convé aspirar l'ambient i aïllar les sales de corrents d'aire que puguin introduir partícules volàtils; si no ho fem així, quedaran adherides a la pintura humida. La millor manera de posar-se a pintar és: Primer pas: Començar pintant el sostre. Es pot donar totes les capes que es requereixin abans de passar a les parets. Segon pas: Continuar amb les parets, començant per l'angle dret superior d'una paret. S'ha de pintar íntegrament fins a acabar amb tot un pla abans de passar al següent. Totes les capes de pintura que es donin hauran de seguir el mateix ordre. Tercer pas: Les portes i finestres. No s'ha d'oblidar mai emmascarar les parts que estan en contacte amb els marcs i que no es vol pintar (vidres, frontisses i ferramentes, etc.). Quart pas: Pintar els sòcols, cobrint l'angle en contacte amb el pis perquè no es taqui. A les mans d'un professional Si, al contrari, es prefereix deixar la neteja de cara de la casa a les mans d'un professional, hem de tenir en compte algunes coses. Els dos criteris per fixar el preu són el nombre de metres quadrats que cal pintar i la qualitat de la pintura, que pot encarir, encara que normalment no en excés, la feina. Una llar de 90 metres quadrats tindrà un cost aproximat de 170.000 pessetes i la feina dels pintors es prolongarà durant 3 dies. Amb les pintures actuals, l'habitual és que no se'ns exigeixi abandonar la casa cap nit, ja que la metodologia de la feina permet deixar habitacions lliures. Sí que és aconsellable facilitar, en la mesura possible, la tasca dels professionals, apartant mobles o despenjant quadres, ja que el temps es reduirà substancialment i amb això també les hores a la factura. Després de pintar la casa podem no limitar-nos a dipositar els recipients i estris al contenidor adequat. Mentre es pinta i quan s'acaba de fer bé val la pena intentar respectar el medi ambient, s'ha de tenir en compte que els materials són molt tòxics i mai biodegradables. Un bon sistema per fer-ho és utilitzar sempre dos recipients en els quals es renten primer les brotxes, els pots i altres equips, per esbandir-los després. Serveix per a totes les pintures d'aigua i solvent, i les d'oli. S'ha de tenir present que amb el moviment lògic dels recipients, els sòlids a la pintura se separen del líquid, fent més fàcil disposar de cada component. En el cas de pintures a base d'aigua Els pots: Al final de la feina es netegen els excessos de pintura que queden dins la llauna. Per a això utilitzeu material absorbent com draps vells, diaris fets tires o trossos de cartró. Deixeu que s'assequin les llaunes i després dipositeu-les a les escombraries de la casa. Les brotxes i d'altres: Renteu les brotxes, rodets i altres equips en un recipient amb aigua amb capacitat de 20 litres o similar. Transferiu cada equip rentat a un segon recipient ple d'aigua neta per a una esbandida final. Poseu les tapes als recipients o cobriu-los d'una manera segura, permetent així que estigui en forma vertical tota la nit. Al matí la part sòlida de la pintura serà al fons del recipient, per la qual cosa es pot abocar. No tireu mai l'aigua clara d'aquest recipient en rierols, rius o llacs, o on la terra la pugui absorbir. Després, dipositeu la part sòlida que quedi en el fons del recipient, per disposar dels sòlids de la pintura al fons del primer recipient, raspant amb draps vells, diaris fets tires o trossos de cartró. Deixeu-los assecar i llavors poseu-los en una bossa plàstica per dipositar-los junt amb les escombraries de la casa. El segon recipient es pot usar ara com el primer rentat. Useu aquest sistema de rotació fins que es completi el treball. Se segueixen els mateixos procediments quant a les pintures a base d'aigua, però amb aquestes excepcions: Deixeu que el primer recipient s'assequi almenys durant un període de 24 hores. No aboqueu el solvent net a la terra " utilitzeu un recipient i guardeu-lo per a un ús posterior. Precaució: No permeteu que l'aigua o els solvents químics que deixen els equips quan es renten penetrin al drenatge de l'aigua. Això pot causar la reducció del nivell d'oxigen i afectar la supervivència dels peixos i altres organismes aquàtics.


text: el populisme polític espanyol buida de significat la paraula "prioritat" - BARCELONA RADICAL el populisme polític espanyol buida de significat la paraula "prioritat" En principi, semblava que el PP i el PSOE estaven d'acord amb la necessitat de donar prioritat a la construcció de l'eix ferroviari mediterrani, però una moció que va presentar ahir CiU al Congrés va acabar derrotada com a conseqüència del complex joc d'estratègies parlamentàries i, més concretament, de la pugna entre els populars i els socialistes. El portaveu d'infraestructures de CiU, Pere Macias, havia plantejat la moció amb l'objectiu que el Congrés es pronunciés de manera inequívoca per establir l'eix mediterrani com la gran prioritat en el transport ferroviari de mercaderies. "No saber quina és la prioritat en aquest cas és un autèntic suïcidi", va afirmar durant la seva intervenció el portaveu adjunt del grup parlamentari català. El PP estava disposat a arribar a un acord amb CiU, però no pas per acceptar l'eix mediterrani com "la prioritat". La negociació, pocs minuts abans de les votacions, va propiciar un pacte en què convergents i populars es conformaven a definir el corredor com a "prioritat estratègica". Però els socialistes no estaven disposats a acceptar una definició que consideraven descafeïnada ni tampoc a deixar que els uns i els altres es pengessin les medalles. D'aquesta manera, el seu portaveu es va negar a admetre l'acord in extremis –els pactes d'última hora necessiten l'acceptació de la resta perquè es puguin votar–. Sense les matisacions, el PP hi va votar en contra, sumant els seus vots amb els del PNB i alguns diputats del grup mixt. 16-III-12, red, lavanguardia El portaveu de Foment de CiU, Pere Macías, ha tirat del diccionari de la RAE per criticar l'ambigüitat del Govern en la seva definició de 'prioritat', que no permet el seu ús genèric sinó que es refereix a la "anterioritat d'alguna cosa respecte d'una altra cosa, en temps o en ordre" i ha assenyalat que, en aquests moments, ha de "reformar-se la política d'infraestructures" perquè contribueixi al creixement econòmic i a la creació d'ocupació. "En aquests temps tenim una immensa responsabilitat, que és prioritzar, ordenar. Hi ha una demanda de racionalitat en la inversió pública. Sempre cal ser eficient, però en aquests moments d'escassetat no tenir criteri, no saber quin és la prioritat, és un autèntic suïcido. Vostès veuran", ha afegit Macías, defensant que el Corredor Mediterrani és fonamental per "guanyar la batalla als ports del Mar del Nord" en matèria de tràfic de mercaderies. Tots són compatibles Enfront d'aquests arguments, la diputada 'popular' Concepció Santa Ana ha insistit que "el corredor mediterrani és prioritari a Catalunya, València, Murcia i Andalusia" i per això "té i tindrà reflex pressupostari", però "sense llevar gens d'importància a la resta de corredors, igualment importants parell el territori i absolutament compatibles". "El Ministeri (de Foment) fa una proposta molt més ambiciosa que la de l'anterior Govern, consensuada amb les comunitats autònomes i que estén el Corredor a tot el litoral andalús", ha afegit, citant algunes "actuacions concretes" incloses en aquesta infraestructura que s'aniran traient avanci. A continuació, ha demanat a CiU que accepti la seva esmena, en la qual els 'populars' es limiten a qualificar de "prioritari" el Corredor i inclouen matisacions sobre alguns projectes concrets. Mentre la sessió plenària continuava, 'populars' i nacionalistes van aconseguir un text conjunt d'última hora però no va poder votar-se ja que es necessitava el permís unànime de la Càmera i el PSOE ho ha negat. Al final s'ha votat la moció original (amb les esmenes de l'Esquerra Plural), contra la qual han votat PP i PNB, enfront del suport de PSOE, CiU i IU-ICV (la CHA es va desmarcar i va votar en contra); UPyD s'ha abstingut. Suport de l'esquerra Els socialistes han recolzat aquestes pretensions recordant, en paraules del diputat Román Ruiz Llamas, que "si tot és prioritari és que no hi ha prioritat" i que "quan es vol acontentar a tots moltes vegades tots acaben descontents". "No és que tinguem un posicionament contrari als altres, que són importantíssims i perfectament compatibles. Però quan tenim menys marge per a la inversió és més necessari que mai prioritzar", ha afegit. Al seu judici, "el lògic i racional és seguir invertint en una infraestructura amb un nivell d'obra executada més important, on la inversió tingui tornada en el menor termini possible". Per això, els socialistes exigeixen que es mantinguin "nivells d'inversió similar a la dels tres últims anys" perquè el corredor "estigui plenament operatiu en 2020". L'Esquerra Plural, amb excepció del diputat de Chunta Aragonesista, també ha votat a favor de la moció. La diputada Laia Ortiz (ICV) ho ha justificat que, en moments de "escassetat de recursos", és necessari usar el "sentit comú" a l'hora de planificar les infraestructures. "No cal ser els més ràpids, els més grans, els millors... això ens ha fet cometre grans errors de planificació", ha dit, apostant en el seu lloc per triar les infraestructures que potenciïn una de les zones amb major pes econòmic del país, i sempre "amb una visió integral" i "no com una espiral competitiva entre territoris, encara que tampoc de forma discriminatòria". En la mateixa línia, el diputat de Compromís-Equo, Joan Baldoví, ha instat als diputats valencians "de tots els grups" a votar a favor de la moció per defensar els "interessos dels ciutadans que els van votar", mentre que Teresa Jordà, d'ERC, ha apel·lat a les dades econòmiques de la zona d'influència del Corredor Mediterrani fan "de sentit comú" prioritzar aquesta inversió. Proposta "excloent" No obstant això, el PNB ha retret que aquesta proposta és "excloent", al·legant que "amb una planificació adequada" no és necessari que altres infraestructures com el Corredor Atlàntic "no es puguin desenvolupar" només per donar prioritat al Mediterrani. "Estic d'acord en què cal prioritzar conforme als recursos, però també conforme a les necessitats, que també s'han vist modificades per la crisi", ha recordat la diputada nacionalista basca Arantza Tàpia. A més, ha rebutjat la proposta de CiU de desenvolupar de forma independent les xarxes de transport de mercaderies i de viatgers, i ha recordat que és "necessari tenir en compte les xarxes transeuropees de transport, que constitueixen un tot" i en les quals s'inclou la connexió amb Europa a través del País Basc. "Volem que l'eix atlàntic sigui desenvolupat també en peus d'igualtat amb el mediterrani, no només per interès de la societat basca, sinó per l'interès comú de tot l'estat espanyol i francès", ha resolt Tàpia. En aquesta línia ha abundat el diputat de UPyD Carlos Martínez Gorriarán, qui ha lamentat que es vagi a la visió "micro, localista i territorial" de la planificació d'infraestructures en lloc de donar la "prioritat a recuperar la idea d'interès general i a tenir un disseny de país i del seu encaix en la Unió Europea i al món". "Cal veure cuales són les inversions que millor reverteixen en l'interès general", ha resumit, criticant a continuació al Govern per haver "buidat de contingut la paraula" i anunciant la seva abstenció en la votació.


text: Es diu que la dona no està feta per a les carreres tecnològiques, simples estereotips com a molts altres, que s'han anat generant per costum, és el que diu la societat, la cultura, o el mateix entorn familiar. Penso que els estereotips estan per trencar-se, per lluitar pel canvi, per la millora, per una societat parietària i solidària. Som diamants en brut, amb diferents capacitats i habilitats, indistintament del gènere, aquestes habilitats comencen a manifestar-se des de molt petits, i és llavors quan cal explotar, quan cal recolzar el desenvolupament. Si els nostres fills/es destaquen en ciències tècniques, cal donar-los les eines, i recolzar les seves decisions perquè donarà resultats. És una qüestió de voluntat i estima en vers allò que un fa i per suposat a una mateixa, mai he pensat que per ser dona tenia menys habilitats o menys oportunitats, ans el contrari, penso que la dona és forta per naturalesa, lluitadora i guerrera, simplement cal descobrir el que una vol i lluitar per aconseguir-ho. No obstant, també crec que és molt important l'entorn en el que vivim, social, cultural i familiar, perquè si t'insisteixen en que no pots acabaràs creient-ho. Lluitem per un canvi de mentalitat, pel suport i la unió de la societat i deixem brillat el diamant que portem dins nostre.


text: L'Atenció Primària continua desbordada, amb gairebé 50.000 illencs en seguiment El 86% de la població major de 70 anys ja ha rebut el vaccí de record Un centre de Salut de Palma. Ismael Velázquez PalmaEls casos de coronavirus no deixen d'augmentar (en 24 hores s'han detectat 4.382 nous contagis i la taxa de positivitat en les proves ha estat del 33,59%) i la situació en els hospitals es continua tensant. Segons ha informat la Conselleria de Salut, aquest dimecres hi havia 317 pacients contagiats a planta (sis més que dimarts) i 81 a l'UCI (cinc més). A més, l'Atenció Primària continua desbordada , amb 49.956 illencs en seguiment. A aquest increment general també se sumen les baixes entre els professionals de l'IB-Salut. Aquest dimecres hi havia 830 professionals en aïllament, 679 dels quals són positius. Aquesta situació preocupa el sector i precisament aquest dimarts el Col·legi Oficial d'Infermeria de les Illes Balears (COIBA) assegurava en un comunicat que l'elevat nombre d'infermeres i altres professionals sanitaris infectats pel covid-19 "podria deixar el sistema sanitari sense prou personal per atendre la població ". D'altra banda, la Conselleria ha informat que les morts per covid-19 també han augmentat. En concret a notificat la mort de tres persones més, que eleven a 1.079 les defuncions durant la pandèmia a la Comunitat. Es tracta d'un home de 82 anys i dues dones de 88 i 82 anys, que varen morir a Mallorca entre el 31 de desembre i el 10 de gener. El Col·legi d'Infermeria alerta que l'augment de sanitaris contagiats pot portar a una "situació insostenible" Dos milions de dosis Una bona notícia que s'ha després de les dades és que les Balears ja han superat els dos milions de dosis de la vacuna contra el covid-19 administrades des de l'inici de la campanya de vacunació. En concret, s'han inoculat 1.584.837 vaccins a Mallorca, 165.877 a Menorca, 233.785 a Eivissa i 16.746 a Formentera. Actualment, el 83,1% de la població diana té la pauta completa i el 86,38% té almenys una dosi, segons les darreres dades de la Conselleria de Salut. A més, 286.502 tenen la dosi de record. Pel que fa als menors de 12 anys, el percentatge és del 21,1% a l'Arxipèlag, 14 punts per davall de la mitjana a l'Estat (35,6%). És important destacar que el 85% de la població major de 70 anys –la més vulnerable davant el virus– ja ha rebut la tercera dosi. Així i tot, caldrà veure com afecta l'explosió de contagis de la sisena onada en els més grans. Un fet preocupant és que el virus ha tornat a expandir-se per les residències de gent gran, on hi ha 171 usuaris amb contagi actiu. Entre els treballadors, hi ha 230 infectats. En total, hi ha 24 geriàtrics amb brots actius. Segons Salut, la gran majoria dels residents contagiats són asimptomàtics o lleus.


text: El barri de la Carretera no farà falla però manté la resta d'actes de Pa Beneit | Ràdio i Televisió El Vendrell Inici Notícies Cultura El barri de la Carretera no farà falla però manté la resta... A poc més de dues setmanes perquè comencin les festes dels barris al Vendrell, moltes de les comissions han anunciat ja alguns dels seus actes; com sopars populars o una cursa solidària. El Barri de la Carretera tindrà finalment celebració de Pa Beneit després de les dificultats per configurar un equip de gent que en pogués tirar endavant l'organització. Article anteriorEl Pavelló del CE Vendrell a punt per acollir l'handbol femení dels Jocs del Mediterrani


text: LA PASTA PER ALS CATALANS amb carbassa i gambes Ja tenim, ben bona, la primera recepta de plat únic de pasta en col·laboració amb el blog LA PASTA PER ALS CATALANS, com us vaig explicar en aquesta entrada anterior. I és cert que podem preparar un plat únic saludable, equilibrat i complet? Doncs si, només cal seguir els següents consells bàsics: En un plat únic cal incloure: Un aliment ric en hidrats de carboni complexes (pasta, arròs, cereals, patata, llegum... ) Un aliment proteic (carn, peix, ou, lacti o llegum) Dues racions d'hortalisses o verdures, ideal si una és crua i l'altra cuita. Oli d'oliva verge, com a millor opció de greix Aigua de beguda principal. Pa d'acompanyament a elecció de cadascú i preferiblement integral. Postres: fruita fresca i de temporada És important la quantitat a banda de la varietat anterior. De cada un dels grups d'aliments explicats abans i que formaran el plat únic, cal afegir la quantitat adequada a les necessitats del comensal, de manera que resulti un plat complet en quantitat i qualitat. El cas de la pasta: La pasta és una de les opcions més fàcils i ràpides per a realitzar un plat únic ja que ens permet preparar per exemple en amanides completes molt ràpidament, o juntament amb verdures tallades en diferents presentacions, afegint un component proteic i llest. Les pastes enriquides amb vegetals no conté la suficient ració de verdures necessàries per un plat únic, caldrà doncs, completar el plat amb verdures i/o hortalisses. Si no disposem d'una proteïna com la carn, peix, ou podem unir pasta amb llegums i aconseguirem una proteïna vegetal de major qualitat nutricional que si només servim la pasta o la llegum sola. La Recepta d'avui és: Pasta amb carabassa i gambes Aquest plat de pasta ens aporta un plus de beta-carotens que després el nostre cos transforma en vitamina A essencial per a la vista, la pell i les defenses. Plat moderat en energia però ric en colesterol, provinent del marisc, i baix en fibra, que caldrà compensar amb un sopar més abundant en fibra i pobre en colesterol com per exemple una amanida amb soja i un peix blau. Càlcul nutricional: Hidrats de Carboni 62g Lípids/Greixos 13g Més informació i la recepta completa aquí col·laboració Antonella Speranza col·laboració la Pasta per als Catalans Pasta amb carabassa i gambes plat únic pasta recepta saludable


text: Inversions successives i recuperacions - Oikocredit Catalunya Per a aportacions posteriors, tan sols serà necessari que ens enviïs un nou xec nominal, un nou document d'ordre de rebut, o que facis una nova transferència a un dels dos comptes corrents de l'associació: En el cas de les transferències, recorda sempre d'especificar el teu nom i cognoms i número de contracte al concepte. Posteriorment, t'enviarem un certificat corresponent a aquesta nova aportació amb el saldo actualitzat de la teva inversió, que quedarà annex al contracte. Per recuperar total o parcialment l'import invertit només serà necessari que ens enviïs una comunicació de recuperació omplerta i signada per la persona titular o persones cotitulars de la inversió. Et realitzarem una transferència per l'import sol·licitat i t'enviarem un certificat corresponent a la recuperació, que quedarà annex al contracte. Si la recuperació és per l'import total de les aportacions comportarà la pèrdua de la condició de soci/a. El termini habitual per realitzar la transferència sol ser inferior a 15 dies, però depèn del termini de retorn dels fons des d'Oikocredit Internacional. En el cas de recuperació total o parcial de les aportacions el/la soci/a partícip ha de fer una declaració a Hisenda mitjançant el model 600 i abonar a Hisenda l'1% de l'import recuperat, ja que les recuperacions de contractes de comptes en participació estan sotmeses a l'impost sobre "transmissions patrimonials i actes jurídics documentats (ITP i AJD)" i gravades amb un 1%. Per més informació sobre com gestionar la declaració d'aquest impost, posa't en contacte amb nosaltres.


text: Enèsim ajornament, ara sine die per a la represa, del judici del 'cas BPA' - Altaveu el diari digital d'Andorra Enèsim ajornament, ara sine die per a la represa, del judici del 'cas BPA' El Tribunal de Corts acull la petició de la fiscalia de posposar el reinici de la vista de la causa general ateses les noves peticions de recusació 28/11/2019 (10:00 CET) El Tribunal de Corts acaba de notificar l'enèsim ajornament en relació amb la represa del judici de la causa general del 'cas BPA'. I en aquesta ocasió, l'organisme jurisdiccional que ha d'analitzar l'afer ja no proposa cap nova data de represa. La petició d'ajornament l'ha tornat a sol·licitar el fiscal general ateses les noves recusacions formulades per les defenses dels processats i vist que encara no hauria emès les al·legacions de què té dret davant les peticions perquè sigui apartat de la causa. En principi, la vista s'havia de reprendre dilluns encara que només per analitzar les qüestions prèvies. És a dir, no per debatre aspectes de fons del cas pròpiament dit sinó per estudiar possibles anomalies en relació amb les formes emprades i el procediment seguit, entre altres coses. El Tribunal de Corts havia fixat, s'ha dit, el 2 de desembre per la represa mitjançant una resolució del 13 de novembre. Però un parell de dies més tard, i davant les esmenes presentades per la coalició parlamentària governamental després d'acordar-les amb el ministeri públic, els advocats de tots els processats van tornar a demanar novament al Consell Superior de la Justícia que aparti Alfons Alberca del cas. La petició de recusació es va estendre també al fiscal adjunt Borja Aguado. Dijous passat, la cúpula judicial va fer saber al ministeri fiscal, en aquest cas a Alberca pròpiament dit, que li donava un termini hàbil de 8 dies perquè presentés les al·legacions que considerés escaients a la petició de recusació. La comunicació s'emetia en virtut de l'acord adoptat pel Consell Superior un dia abans. Com que el termini per presentar les al·legacions, remarca el fiscal general, no s'esgota fins el 3 de desembre, la fiscalia sol·licita un nou ajornament de la vista que ha estat acordat pel Tribunal de Corts. El ministeri públic en aquesta ocasió mira de guanyar temps i dilatar el reinici del judici per tal d'aconseguir que es facin les modificacions legislatives a les quals els grups parlamentaris que donen suport al Govern s'han compromès i que, implícitament almenys, haurien de beneficiar l'acusació pública alhora de poder incorporar o mantenir proves de naturalesa 'íntima', com ara escoltes telefòniques procedents d'altres causes, que de facto el Tribunal Constitucional havia prohibit utilitzar.


text: recomana.cat - Crítica de l'obra: Dansa de mort | Un duel a sis mans per Andreu Sotorra Ballant constantment entre la por i el desig de la mort Un duel a sis mans Els mals de panxa d'Strindberg Strinberg, en estat pur Relacions tòxiques, de depredadors Lluís Soler, Mercè Arànega, Carles Martínez, Emilia Lang Crítica: Dansa de mort Som al 21 de febrer del 1981. Sí, dos dies abans de l'intent de cop d'estat al Congrés espanyol, conegut oficialment com el del coronel Tejero. L'espai ambiental és una illa mediterrània on, en una mansió que havia estat molt de temps enrere una torre de presó, viu un matrimoni que ha tocat les portes de l'infern de la seva relació. Ell, militar de l'antic règim convençut que no ha canviat res des del 1975 amb la mort del Dictador i mantingut per compassió pel comandament sense cap ascens meritori. Ella, una exactriu, anul·lada com a persona durant un quart de segle de matrimoni i amb la personalitat i la llibertat confiscades per l'opressió malaltissa del marit. Hi ha fills que viuen fora de l'illa. I hi ha un cosí d'ella que torna de l'exili forçat arran de les seves activitats en l'època de la clandestinitat i a qui van prendre els fills. Però —potser es preguntaran els futurs espectadors— ¿que no es tractava d'una obra del suec August Strindberg (Estocolm, 1849 - 1912), escrita el 1900, i ambientada en el seu espai nòrdic, tintada de la misogínia que va caracteritzar l'autor arran de la seva esquizofrènia de mania persecutòria focalitzada en el moviment feminista? Efectivament, sí. Continua sent Strindberg pur. Però el dramaturg i director Jordi Casanovas (Vilafranca del Penedès, 1978) ha tingut la "gosadia" i l'encert de situar «Dansa de mort» en una època encara contemporània per als espectadors, cosa que fa que l'obra agafi un sentit nou i punyent, també universal malgrat les subtils referències locals, sense deixar aquella pàtina angoixant de la dramatúrgia del considerat renovador del teatre suec ni l'ambientació allunyada del seu món perquè, només entrar a la sala, íntimament amb l'escenografia situada al centre, una espessa boira cobreix tot l'espai fins a l'entrada del vestíbul i les grades. «Dansa de mort» és una de les obres d'Strindberg poc representades aquí. Hem de remuntar al 2007, al Teatre Nacional de Catalunya, quan Georges Lavaudant va dirigir Núria Espert, Lluís Homar i José Luis Gómez, amb el Teatro de la Abadía, l'obra «Play Stridnberg», una versió del suís Friedrich Dürrenmatt, basada en la de l'autor suec. «Dansa de mort» no està tan lluny de l'experiència vital del mateix Strindberg. Als vint-i-tants anys, l'autor suec va conèixer l'esposa d'un militar que, després, un cop divorciada la parella, seria la seva primera de les tres dones, amb fills de les tres, i que, venint d'una família noble finlandesa, tenia també, com la protagonista de l'obra, certes inquietuds teatrals. «Dansa de mort» és una peça breu —90 minuts— però d'una gran intensitat que reforcen encara més els tres intèrprets d'aquells anomenats de luxe, mai tan ben utilitzat aquest terme: Lluís Soler és l'esquizofrènic militar; Mercè Arànega, la seva soferta dona; i Carles Martínez, el tímid cosí que arriba de fora. El duel que protagonitzen els tres va 'in crescendo'. I un dels atractius de l'arquitectura de l'obra és que cadascun dels personatges enfila progressivament el seu enfonsament, el seu ascens i la seva caiguda definitiva. Tres interpretacions mestres que entusiasmen l'auditori. Com en un mirall polièdric, cap dels tres acaba sent el que era al principi i els tres treuen fora la seva por interior. El pànic a la mort de qui se sentia amo etern del món i el ressorgiment de la fera salvatge de qui se sentia feble i comprensiu. El director Jordi Casanovas aconsegueix un brillant treball d'actors en un ambient càlid i tenebrós a la vegada fent que el rastre d'absurd que hi pot haver en l'obra d'Strindberg esdevingui brutal realisme dramàtic. Els espectadors més joves potser no hi reconeixeran un fragment d'un discurs del president espanyol Adolfo Suárez, la vigília del cop. I potser també els semblarà una 'boutade' que la parella balli al so d'una marxa militar. Cal fer un 'remake' en el temps i entendre, per exemple, els passos en solitari, com un hereu d'esbart, que fa Lluís Soler, com el ritual d'un foll que va de pet a l'abisme. Tot plegat és una dansa en triangle que es mou de l'eufòria a la humiliació —vegi's la caiguda del cosí interpretat delicadament per Carles Martínez— i de la submissió de la dona a la seva apropiació de les regnes del poder —amb un gest d'orgull que Mercè Arànega reflecteix molt bé. La misogínia d'August Strindberg s'ha convertit, en aquesta versió de Jordi Casanovas que ofereix una de les propostes d'estiu més interessants, en un esclat feminista. No deu ser perquè sí que el dia de la meva funció, el 90% de l'auditori eren dones. Algú ha fet córrer la veu, potser, com es diu en un moment donat en tancar l'obra, que encara hi ha esperança més enllà del sabre. (...)


text: Una 'Bicicletada' i exhibició de bicicletes inicien la Setmana Cultural a Albocàsser | DiaDia Inici Maestrat Albocàsser Una 'Bicicletada' i exhibició de bicicletes inicien la Setmana Cultural a Albocàsser Albocàsser prepara la Setmana Cultural La Regidoria de Cultura de l'Ajuntament d'Albocàsser ha organitzat la segona Setmana Cultural del municipi del 24 de juliol a l'1 d'agost. Esport, tradició i patrimoni conformen l'agenda programada. "Hem volgut que els nostres veïns i veïnes tingueren l'oportunitat de gaudir d'una programació cultural variada" indica el regidor de l'àrea, Levi Rull, qui afig que en tot moment "serà obligatori respectar les mesures de seguretat establides enfront de la Covid19". D'aquesta manera, demà dissabte, 24 de juliol, la bicicleta serà la protagonista a Albocàsser. I és que, a les 9h començarà una exhibició a la zona de la piscina de models dels anys 80 i 90 tant infantils com adults. Així mateix, a les 11h es realitzarà una marxa turística pel municipi. L'únic requisit és tindre ganes de passar-ho bé i portar la bici de casa. Es tracta d'una activitat per a tota la família i de caràcter gratuït. Cal indicar que en tot moment es respectaran les distàncies de seguretat i serà obligatori l'ús de mascareta. L'activitat està organitzada per Javier Ruberd i Vicente Roig, i compta amb la col·laboració de l'Ajuntament d'Albocàsser. La Setmana Cultural d'Albocàsser continuarà amb una ruta guiada per les ermites del terme municipal de la mà de Francesc Bellmunt el dia 27 a les 18h; un torneig de pàdel a la piscina a partir del dijous 29 i un taller de Bureo el divendres 30 a les 19h al carrer del Barranc. "Hem buscat focalitzar la Setmana Cultural en activitats a l'aire lliure, on es puguen respectar les distàncies de seguretat amb facilitat en tot moment. Enguany no hem programat un gran nombre d'esdeveniments, ho sabem, però hem pensat que aquest tipus d'activitats, espaiades i a l'aire lliure, permeten als nostres veïns i veïnes comptar amb la possibilitat de gaudir d'una agenda cultural variada i per a tota la família" ressalta Rull.


text: Cecot demana a Sàmper "un sistemàtic diàleg social" a l'hora d'aplicar mesures Publicat 15/04/2021 18:47CET El president de Cecot, Antoni Abad, juntament amb el vicepresident, Josep Armengol; el secretari general, Oriol Alba, i membres de la patronal, s'han reunit amb el conseller d'Interior de la Generalitat, Miquel Sàmper, al qual han demanat "un sistemàtic diàleg social" a l'hora d'aplicar mesures. En una trobada virtual, li han traslladat la preocupació i la necessitat del teixit empresarial per trobar fórmules i aplicar mesures a curt i mig termini que permetin reactivar l'activitat productiva, segons ha informat la patronal aquest dijous en un comunicat. El membre del Comitè Executiu de Cecot Jordi Casas ha indicat que hi ha sectors que "estan cansats i descontents amb la gestió de mesures per imperatiu global de 'cafè per a tothom' perquè demostra una falta de coneixement de les casuístiques" del territori. Abad ha insistit a incrementar la "representació empresarial en les taules de diàleg social i aportar una visió que complementi qualsevol anàlisi d'impacte, abans de la presa de decisions", i remarca les ganes d'implicar-se i millorar dels empresaris. L'entrevista institucional ha coincidit amb l'organització d'una sessió digital sobre ciberseguretat en les companyies, promoguda per Cecot i gestionada per Aseitec, Mossos d'Esquadra i l'Agència Catalana de Ciberseguretat, i s'ha destacat que en l'últim any el ciberdelicte s'ha incrementat un 5%, amb 50.000 denúncies, quan l'any 2010 van ser 3.000.


text: Pantògraf - Viquipèdia, l'enciclopèdia lliure Per a altres significats sobre el pantògraf ferroviari, vegeu «Pantògraf (ferrocarril)». Pantògraf estàndard: pivots estacionaris i no estacionaris. Un pantògraf (de les arrels gregues παντ, tot, i γραφ, dibuix, imatge) és un mecanisme articulat basat en les propietats dels paral·lelograms; aquest instrument disposa d'unes varetes connectades de tal manera que es poden moure respecte d'un punt fix (pivot).[1] 2 Pantògraf de dibuix La seva teoria es descriu en els principis de Descartes sobre els paral·lelograms i va ser ideat el 1603 pel sacerdot jesuïta germànic Christoph Scheiner, té aplicacions en diversos camps de la mecànica, en mecanismes com ara el pantògraf de ferrocarril, el gat hidràulic, el pantògraf d'oxitall, o com a instrument de dibuix. Pantògraf de dibuix[modifica] Antic pantògraf de dibuix. El pantògraf de dibuix és un aparell de dibuix el principi del qual és utilitzar una imatge guia per a efectes d'ampliar-la, generalment usat en el dibuix de plànols, consta d'un pivot i un encreuament de pals de fusta o metall. És la base de la pantografia. El pantògraf, com a instrument de dibuix, permet copiar una figura o reproduir-la a una escala diferent. Per aconseguir dibuixos a diferent escala es varia la distància entre els punts d'articulació (ròtules), conservant sempre la condició de paral·lelisme entre les varetes, dues a dues. L'aparell es basa en els principis del pantògraf i consisteix en un paral·lelogram articulat que serveix per dibuixar una figura homotètica a una usada de referència. Aquest té com a finalitat l'ampliació d'un dibuix o geometria. Per dibuixar, es fixa el pivot, i es desplaça el punt de referència sobre el dibuix original, un llapis situat en el punt de copiar reprodueix la imatge a una escala més gran, que ve determinada per la relació de distàncies P-PR i P-PC.


text: Sílvia Paneque adverteix que no aprovar les ordenances és actuar com si la crisi del Covid19 no hagués succeït | Sílvia Paneque La portaveu socialista ha lamentat que no s'hagin facilitat pagaments, fraccionaments, ajornaments sense interessos ni s'hagi congelat embargaments al teixit econòmic en dificultats a Girona. També ha afegit que hauria calgut incrementar la taxa de pisos buits a entitats bancàries per equilibrar ingressos amb urgència La portaveu dels socialistes de Girona, Sílvia Paneque, lamenta que el govern de Marta Madrenas no hagi estat capaç d'aprovar ordenances. "És la primera demostració que l'acord de govern, entre JuntsxCat i ERC, és injustificable: no té majoria, suma debilitats i no aporta governabilitat a Girona. Les ordenances havien de ser el primer acord de ciutat per adaptar-nos bé a la situació de crisi actual i no tinc constància ni tan sols que s'hagi intentat. No hem rebut cap proposta ni hem tingut notícia de cap intenció sobre els ingressos municipals. I és evident que Girona hauria de tenir aquest any ordenances més que mai". El grup municipal de Girona considera que un govern que no té majoria ni per aprovar ordenances és un llast per a la ciutat. La portaveu dels socialistes, Sílvia Paneque, ha insistit en la importàncies de tenir ordenances actualitzades a temps de pandèmia. "No es podria haver implementat facilitats en els pagaments? Fraccionaments, ajornaments sense interessos i congelació d'embargaments per a negocis amb baixa facturació i persones a l'atur. No es podrien haver incorporat bonificacions a l'IBI de locals comercials que decideixen baixar el lloguer perquè continuï un negoci? No es podria haver reduït la taxa d'escombraries a comerços i restauració? No es podria haver buscat equilibrar aquestes balances amb una taxa dura per a pisos buits a gran tenidors?", ha argumentat Sílvia Paneque. Per a la socialista, Girona és una ciutat que té barris on la gent viu en condicions de poca salubritat, amb pisos que tenen una ocupació excessiva, a la vegada que hi ha entitats bancàries que mantenen pisos buits. Considera que aquesta realitat, a més a més de crear problemes permanents, té conseqüències negatives per a l'expansió del Coronavirus. La portaveu dels socialistes, Sílvia Paneque, va advertir que cada vegada és menys creïble donar les culpes al govern de Pedro Sánchez de la situació de Girona i va demanar ser rigorosos en aquests temes. "Massa de negar, fa sospitar. No debades, l'aportació de l'Estat a l'Ajuntament de Girona ha estat de 17,3 milions d'euros. Mentre que la de la Generalitat ha estat de 5,6 milions d'euros. Callant, no es va a enlloc. Però hem de ser exigents amb totes les institucions i fent-ho des de la transparència i la realitat dels números que s'han invertit en Girona", ha lamentat la portaveu. Dels 45 milions d'Euros del Fons Especial Extraordinari per ajut en situació de Covid que el govern central va destinar a Catalunya, la Generalitat en va destinar 30.000 euros a la ciutat de Girona. La Generalitat ha decidit invertir el 0,07% dels 45 milions d'euros a Girona. Si hagués invertit l'1,35%, que és allò que representa la població de Girona en referència al conjunt de tot Catalunya, hauria hagut de rebre 607.500 euros. El grup municipal socialista considera que el govern de Marta Madrenas està esgotat i que en ordenances ha succeït el mateix que passa en la majoria de departaments municipals que és la inacció. El PSC ha recordat que la pitjor política és la que no es fa. "No s'han congelat ordenances per cap altre motiu que la incapacitat de Marta Madrenas per trobar la majoria suficient per fer-ho bé", ha afegit Sílvia Paneque. Els socialistes constaten l'evidència que en un marc de crisi molt més acusat que l'any anterior mantenir les ordenances necessàriament significarà assumir menys ingressos i, per tant, previsiblement s'hauran de reduir serveis. En els pròxims mesos, hi haurà com a punt del plenari el nou contracte de neteja, per exemple, que haurà de donar millor servei a una ciutat que ha crescut els últims anys. "Com podrem assegurar a Girona que hi hagi un contracte més ambiciós i que tingui un manteniment de la neteja més acurat en el dia a dia? Amb quins ingressos?", s'ha preguntat Sílvia Paneque. El grup municipal del PSC es mostra estupefacte davant el fet que el flamant govern entre dos partits diferents de la ciutat no hagi ni intentat aprovar les ordenances per actualitzar-les a la nova situació de crisi de la ciutat. "L'any anterior, el govern de Marta Madrenas va tenir diferents acords amb Guanyem. Ara, aquesta majoria s'ha canviat per un acord amb ERC que és incapaç d'aprovar ordenances. Per què? Quin serà el paper d'un grup d'esquerres en un Ajuntament si no pot ni tenir petjada ara en ordenances i d'aquí uns dies a pressupostos? No hauria estat més adequat, o construir un govern en majoria, o tenir cura dels acords arribats amb l'oposició per mantenir-los?", ha argumentat Paneque. La portaveu dels socialistes de Girona conclou que "l'alcaldessa Marta Madrenas és qui té la responsabilitat d'aprovar ordenances i no pot amagar-ho ni darrera l'Estat, ni situant el punt fort a pressupostos, ni darrera d'un pacte. O és que no s'ha intentat donar una imatge de fortalesa que ha quedat desmentida tot seguit? No aprovar ordenances és greu per a la ciutat de Girona i tindrà noves conseqüències negatives per a tots i totes".


text: Sis projectes innovadors per apropar la música clàssica a tots els públics en el programa 'Liderazgo e Innovación Musical' amb la Escuela de Música Reina Sofía – Fundació Banc Sabadell 21 alumnes de la Escuela de Música Reina Sofía participen en la tercera edició del programa 'Liderazgo e Innovación Musical' que impulsem juntament amb la Escuela de Música Reina Sofía. Els alumnes dividits en 6 grups, estan duent a terme diferents projectes musicals per a acostar la música clàssica a tots els públics. Aquests són els projectes: -'Rompiendo esquemas', concerts de música clàssica contemporània amb vocació d'apropar-se a un públic jove mitjançant una posada en escena innovadora i una ruptura amb el format tradicional. Calendari de pròxims concerts: 19 de maig a les 16h al Club Matador de Madrid, i el 23 de maig a les 12h al Auditorio Sony de la Escuela de Música Reina Sofía. -'Música danzante', sèrie d'actuacions curtes en el foyer del Museu Thyssen en les quals música, dansa i pintura són protagonistes horitzontals d'aquesta sèrie de micro-espectacles. Les representacions van tenir lloc el passat 29 d'abril amb motiu del Dia Internacional de la Dansa. Els alumnes van aconseguir generar intercanvis entre diferents arts de forma horitzontal, sense jerarquies, on tots els actors tenen la mateixa importància. -'Olores y sabores de Jerez', cata-concert que il·lustra els paral·lelismes que guarden l'enologia i la música, estimulant l'olfacte, el gust i l'oïda. Se celebrarà en els cellers de Osborne a Jerez. -'Arte de barrio', projecte de co-creació amb joves en situació d'exclusió social amb l'Associació La Rueca, donant l'oportunitat d'acostar-los la música clàssica de la mà de joves músics professionals amb procedències similars. S'ha dut a terme un taller al març, una segona trobada a l'Auditori Nacional a l'abril i a la fi d'aquest mes de maig, se celebrarà el concert participatiu en les instal·lacions de l'Associació La Rueca. -'Purple', tallers amb dones víctimes de violència de gènere en els quals utilitzant percussió corporal, veu i instruments senzills, es pretén comprovar la capacitat sanadora de la música. -'Palo Santo', tallers amb nens els orígens dels quals són sud-americans en els quals, a través de l'aprenentatge de cançons populars colombianes, cubanes i costa-riquenyes, els alumnes pretenen incrementar el sentit de pertinença i l'autoestima a aquests nens la identitat dels quals és necessari reforçar per ser fills d'immigrants nascuts a Espanya. Pròxims concerts: 24 de maig en Plaza la Remonta de Madrid i l'1 de juny al Auditorio Sony de la Escuela de Música Reina Sofía.